Obhajca je povinný poskytovať obvinenému potrebnú právnu pomoc, na obhajovanie jeho záujmov účelne využívať prostriedky a spôsoby obhajoby uvedené v zákone, najmä starať sa o to, aby boli v konaní náležite a včas objasnené skutočnosti, ktoré obvineného zbavujú viny alebo jeho vinu zmierňujú. Obhajca je oprávnený už v prípravnom konaní robiť v mene obvineného návrhy, podávať v jeho mene žiadosti a opravné prostriedky, nazerať do spisov a zúčastniť sa podľa ustanovení tohto zákona v konaní pred súdom úkonov, ktorých má právo zúčastniť sa obvinený, a ďalších úkonov vo vyšetrovaní alebo v skrátenom vyšetrovaní po splnení zákonných podmienok.
Obhajcom môže byť len advokát. Obhajcom nemôže byť advokát, ktorý už bol pribratý ako znalec, tlmočník alebo prekladateľ alebo ktorý bol ako svedok prejednávaného skutku.
§ 36 zákona č. 301/2005 Z. z. (Trestný poriadok).
subjekt trestného konania, ktorý zastupuje [[Term:obvinený|obvineného]] v trestnom konaní a to na základe splnomocnenia alebo v zákonom stanovených prípadoch na základe ustanovenia [[Term:súd|súdom]]
PODĽA: Čentéš, J. a kol.: Trestné právo procesné. Všeobecná časť. II. vydanie. Šamorín: Heuréka, 2022.